प्रशांत भूषण ने आरोप लगाया कि वाड्रा ने 50 लाख रुपये का निवेश करके 300 करोड़ की संपत्ति हासिल की, जिसकी मौजूदा कीमत करीब 500 करोड़ रुपये है. उन्होंने कहा कि हमें मालूम है कि डीएलएफ को हरियाणा में जमीन दी गई है, जहां कांग्रेस की सरकार है. रॉबर्ट ने 2007 से 2010 के बीच 50 लाख रुपये से 300 करोड़ रुपये की प्रॉपर्टी खरीदी. डीएलएफ ने बिना कोई सीक्योरिटी लिए और बिना किसी ब्याज के राबर्ट को 65 करोड़ रुपये का लोन दिया. यहीं नहीं डीएलएफ ने अपनी कई महंगी प्रापर्टियों को कौडि़यों के भाव पर वाड्रा और उनकी कंपनी को बेचा. सवाल यह है कि डीएलएफ ने वाड्रा पर इतनी मेहरबानी क्यों की. उनका आरोप है कि डीएलएफ ने कांग्रेस शासित राज्यों में खुद को प्रमोट करने के लिए वाड्रा का सहारा लिया.